Rannikkosoutu

**Rannikkosoutu** eli **coastal-soutu** tai **avovesisoutu** on vesillä rannikko-olosuhteissa tapahtuva soutumuoto, joka eroaa perinteisestä ratasoudusta ja sisäsoudusta. Tämä soutumuoto on erityisen suosittu rannikkoyhteisöissä ja -alueilla, joilla avoimet vesistöt ja vaihtelevat sääolosuhteet ovat tyypillisiä. Se on saavuttanut suosiotaan kilpailullisena lajina sekä harrastuksena. Rannikkosoutu on yksi nopeimmin kasvavista soutumuodoista maailmalla. 

Rannikkosoudun rantasprintti on uusi olympialaji Los Angelesin olympialaisissa 2028.

## Ominaispiirteet
Rannikkosoutu eroaa perinteisestä ratasoudusta ja sisäsoudusta useilla tavoilla. Yksi merkittävä eroavaisuus on veneiden muotoilussa. Rannikkosoutuveneet ovat yleensä kestäviä ja vakaampia kuin perinteiset soutuveneet. Ne ovat suunniteltu kestämään aallokkoa, tuulta ja vaihtelevia vesiolosuhteita, mikä tekee niistä sopivia avoimille vesille. Rannikkosoudussa kilpaillaan rannikoiden vaativissa olosuhteissa, joissa tuuli, aallot, vuorovesi, merivirtaukset ja maaston muodot vaikuttavat paljon suoritukseen. Lajia on pidetty perinteiseen ratasoutuun nähden astetta enemmän extreme-urheilulajina. Rannikkosoudussa kilpaillaan kestävyysmatkalla (endurance) ja rantasprintissä (beach sprint).

### Kestävyysmatka
Rannikkosoudussa kilpaillaan kestävyysmatkalla (endurance) ja rantasprintissä (beach sprint). Kestävyysmatkalla yhteislähtö ja radalla navigointi sekä strategiset päätökset erottavat sen selvästi ratasoudusta, jossa kukin soutaja etenee omalla ja aina määrämittaisella 2&nbsp;000 metrin suoralla väylällään.  

### Rantasprintti
Rantasprintissä kilpailumatka on 500 metriä. Siinä lähtö- sekä maaliviiva sijaitsevat hiekkarannalla. Kilpailu alkaa lähtömerkistä, jolloin juostaan lähtöviivalta 10-50 metrin matka rantaviivalla olevaan veneeseen. Veneeseen asetuttua, soudetaan 250 metrin matka pujotellen kolme poijua ja viimeisen poijun kohdalla tehdään 180-asteen käännös takaisinpäin. Takaisinpäin tullessa ei enää pujotella poijuja vaan soudetaan suoraan rantaan sama 250 metrin matka. Perille saavuttua tulee vielä juosta maaliviivalle.  

## Kilpailut ja tapahtumat
Rannikkosoutu on saavuttanut suosiota kilpailullisena lajina eri puolilla maailmaa. Monissa maissa järjestetään rannikkosoudun kilpailuja, jotka voivat vaihdella lyhyistä sprinttikilpailuista pitkiin kestävyyskilpailuihin. Kilpailuissa veneet joutuvat kohtaamaan vaihtelevia sääolosuhteita ja aallokkoa, mikä tekee kilpailuista haastavia ja jännittäviä.

Lisäksi rannikkosoutuun kuuluu myös monenlaisia tapahtumia ja retkiä, jotka houkuttelevat harrastajia nauttimaan avoimista vesistä ja luonnosta. Tällaiset tapahtumat voivat olla yhteisöllisiä ja hauskoja kokemuksia, joissa korostuu ulkoilu ja liikkuminen vesillä.

MM-kilpailuissa soudetaan rantasprintissä (beach sprint) ja kestävyysmatkalla (endurance).

## Veneluokat

### Rannikkosoudun olympialuokat

* Miesten yksikkö
* Naisten yksikkö
* Sekakaksikko

### Ei-olympialuokat rannikkosoudussa
Rannikkosoudun rantasprintissä kilpaillaan MM-kilpailuissa seuraavissa veneluokissa:

* Sekanelonen (CMix4x), jossa kaksi miestä ja kaksi naista sekä perähenkilö
* U19 poikien yksikkö (CJM1x)
* U19 tyttöjen yksikkö (CJW1x)
* U19 poikien kaksikko (CJM2x)
* U19 tyttöjen kaksikko (CJW2x)
* U19 sekakaksikko (CJMix2x)

### Rannikkosoudun kestävyysmatkan veneluokat
Rannikkosoudussa kilpaillaan MM-kilpailuissa rantasprintin lisäksi myös kestävyysmatkalla, jossa on mukana seuraavat veneluokat:

* Miesten yksikkö (CM1x)
* Naisten yksikkö (CW1x)
* Miesten kaksikko (CM2x)
* Naisten kaksikko (CW2x)
* Sekakaksikko (CMix2x)
* Miesten nelonen (CM4x)
* Naisten nelonen (CW4x)

## Kansainvälinen soutuliitto ja rannikkosoutu
Kansainvälinen soutuliitto (World Rowing, ent. FISA) on tunnustanut rannikkosoudun viralliseksi soutumuodoksi ja on edistänyt sen kehittämistä kansainvälisesti. Se on yksi kolmesta kansainvälisestä soudun arvokisalajista ratasoudun ja sisäsoudun rinnalla. Lajissa järjestetään vuosittain viralliset MM-kilpailut sekä kestävyysmatkalla (endurance) että sprinttimatkalla (beach sprint).

Rannikkosoudun rantasprintti on yksi Los Angelesin olympialaisten lajeista.

## Menestyneet suomalaiset
Vuonna 2022 Saudersfootissa, Walesissa pidetyissä MM-kilpailuissa Joel Naukkarinen voitti beach sprintissä pronssia, joka oli ensimmäinen Suomen arvokisamitali lajissa. Kestävyysmatkalla MM-pronssia ovat 2024 voittaneet Eeva Karppinen naisten yksikössä ja Joel Naukkarinen sekä Jukka-Pekka Kauppi miesten kaksikossa. Samana vuonna Karppinen ja Naukkarinen voittivat EM-hopeaa sekakaksikossa ja Karppinen EM-pronssia yksikössä. 

## Lähteet